ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                         Na rokovanie vlády SR
                                                                                                         dňa  26. marca   2003
                                                                                                         K materiálu č. 1524/2003
                                                                                                         K bodu č.  2

S T A N O V I S K O

k novému zneniu Dodatku k návrhu na uzavretie Zmluvy medzi Slovenskou republikou a Poľskou republikou o uľahčení hraničného vybavovania v cestnej a železničnej doprave

I.

     Dodatok k návrhu na uzavretie Zmluvy medzi Slovenskou republikou a Poľskou republikou o uľahčení hraničného vybavovania v cestnej a železničnej doprave predkladá na rokovanie vlády Slovenskej republiky minister vnútra Vladimír Palko v novom znení.

II.

     Vláda Slovenskej republiky na zasadnutí dňa 11. apríla 2001 uznesením č. 330 schválila návrh na uzavretie Zmluvy medzi Slovenskou republikou a Poľskou republikou o uľahčení hraničného vybavovania v cestnej a železničnej doprave. Podpísaná bola v Starej Ľubovni dňa 29. júla 2002. 

     Účelom dohody je uľahčiť a urýchliť hraničné vybavovanie cestujúcich a tovaru.

III.

     Uvedená zmluva je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR. Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

     Pretože súčasťou materiálu predkladaného na schválenie Národnou radou Slovenskej republiky je aj Doložka prednosti medzinárodnej zmluvy pred zákonmi, predkladá ju Ministerstvo vnútra Slovenskej republiky ako dodatok.

       Legislatívna rada vlády Slovenskej republiky prerokovala predložený dodatok k návrhu na uzavretie Zmluvy medzi Slovenskou republikou a Poľskou republikou o uľahčení hraničného vybavovania v cestnej a železničnej doprave na svojom zasadaní dňa 25. februára 2003 a odporučila ho vláde Slovenskej republiky s pripomienkami schváliť.

IV.

     Sekcia vládnej legislatívy Úradu vlády Slovenskej republiky skonštatovala, že  pripomienky legislatívnej rady boli do predkladaného materiálu zapracované a odporúča vláde Slovenskej republiky dodatok k návrhu na uzavretie Zmluvy medzi Slovenskou republikou a Poľskou republikou o uľahčení hraničného vybavovania v cestnej a železničnej doprave    s c h v á l i ť   s dvoma úpravami:

K Doložke prednosti medzinárodnej zmluvy pred zákonmi:

K bodom 3 a 7:
-pri citácií zákona č. 381/1997 Z.z. namiesto citácie novely doplniť slová "v znení neskorších predpisov",
-pri citácií zákona č. 285/1995 Z.z. uvádzať novelu v skrátenej citácií v súlade s legislatívnymi pravidlami.

V Bratislave 21. marca 2003
Vypracoval: Pavel  K a n k a

                                                                                  Štefan  G r m a n
                                                                             generálny riaditeľ
                                                                        sekcie vládnej legislatívy